ผมมีเรื่องอยากสอบถามอ่ะครับ คือผมมีอะไรกับแฟนอ่ะครับ แล้วทีนี้ถุงยางมันแตกอ่ะ แต่ผมไม่เสร็จ​นะครับ ผมเลยรีบเอาออกแล้วทีนี้ประมาณ3ชั่วโมงหลังจากมีอะไรกันผมก็ให้แฟนผมกินยาคุมฉุกเฉิน​อ่ะครับ ผมอยากรู้ว่าจะท้องมั้ยครับ ผมยังหาเศษถุงยางไม่เจอด้วยครับ แต่ผมให้แฟนกินยาคุมฉุกเฉิน​ไปแล้ว อยากทราบว่าจะท้องมั้ยครับ
สวัสดีค่ะ การที่ถุงยางแตกนั้นเป็นข้อบ่งชี้ในการใช้ยาคุมฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นถ้ากินภายใน 72 ชั่วโมง และกินตามข้างฉลากกำหนด มีโอกาสตั้งครรภ์ได้น้อยมากๆแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก